
PROJEKTNI ZADATAK
Glavnog projekta adaptacije sportske rasvjete
u sportskoj dvorani “Topolica” Bar 
1. OPŠTI PODACI
NAZIV PROJEKTA: 
                        Glavni projekat adaptacije sportske 
                                                                       rasvjete u dvorani “Topolica” Bar
INVESTITOR: 



D.O.O. “Sportsko-rekreativni centar”, Bar 
VRSTA PROJEKTA:



Glavni projekat adaptacije
SVRHA PROJEKTA: 
Modernizacija sportske rasvjete u skladu sa međunarodnim propisima  i standardima a u cilju poboljšanja energetske efikasnosti i uštede električne energije.
2. Raspoložive podloge
Od strane Invesitora projektantu će biti dostavljeno:

- Projekat izvedenog stanja elektroinstalacija jake struje Sportske dvorane u Baru, koji je radila firma “Eling” D.O.O., 2009. godina (Odgovorni projektant Sandra Šipčić, dipl. ing. el.) 
- Projekat konstrukcije krova objekta.
3. PROJEKTNI ZADATAK
Projektom predvidjeti demontažu postojećih svjetiljki koje su u funkciji osvjetljenja sportskog terena dvorane “Topolica”, kao i lagerovanje demontirane opreme na mjestu koju definiše Investitor.
Projektant je u obavezi da snimi postojeće izvedeno stanje i  razmotri mogućnost korišćenja električne opreme montirane u  razvodnim ormarima, koji se koriste za napajanje sistema osvjetljenja, kao i pripadajućih provodnika. Pod ovim se podrazumijeva da projekat predvidi, u mjeri u kojoj je to moguće, zadržavanje postojećih razvodnih ormara i napojnih kablova. Projektant je u obavezi da uz saradnju sa tehničkim licima koje delegira Investitor sagleda obim i način upotrebe postojeće električne opreme u novom sistemu osvjetljenja. 
Projektnim rešenjem treba obraditi sportske programe rukomet i košarka, dok za odbojku to nije potrebno zbog dimenzija terena. Sportsko osvetljenje treba da obezbijedi uslove za održavanje sajamskih i drugih manifestacija zabavnog karaktera. Projektom rekonstrukcije  rasvjete zadovoljiti vizuelne zahtjeve svih korisnika sportskog objekta (takmičari, službena lica, gledaoci i mediji).
Projekat sportskog osvetljenja sale treba da bude urađen u skladu sa važećim preporukama međunarodnih sportskih asocijacija: preporukama EHF za rukomet, preporukama FIBA, FIBA Television Manual (Level 1) iz 2009. za košarku, kao i sa preporukama GAISF (General Association of International Sports Federations) i zahtevima EN 12193 “Sports Lighting”.
Rukomet: Minimalna horizontalna osvijetljenost na rukometnom terenu treba da bude veća od 1500 Lx (Top quality level) uz Ehmin/Ehmax ≥ 0,50 i Ehmin/Ehsr ≥ 0,70.

Košarka: Srednja vertikalna osvijetljenost u pravcu glavne kamere Eksr ≥ 2000 Lx. Evmin/Evmax ≥ 0,60 i Evmin/Evsr ≥ 0,70. Srednja vrijednost horizontalnog osvjetljenja Ehsr od 0,75 – 1,5 Eksr. Ravnomjernost horizontalne osvijetljenosti: Ehmin/Ehmax ≥ 0,70 i Ehmin/Ehsr ≥ 0,80.
Indeks blještanja se računa se u svakoj tački proračunskog polja od 0€ - 360°, sa korakom  od 15°. Maksimalna dozvoljena vrijednost GR < 50.

Uslovi za proračune: Nivo na kome se računa horizontalna osvijetljenost je Z=0 m; Nivo na kome se računaju vertikalna osvijetljenost i osvijetljenost u pravcu glavne kamere je Z=1,50 m; Faktor održavanja je 0,90; Faktor refleksije poda za izračunavanje GR je 0,25. Proračun mora da sadrži tačne pozicije, usmjerenja i nagibe reflektora. pozicije svjetiljki moraju biti u skladu sa stanjem na trenu, tj u skladu sa pozicijama postojećih svjetiljki.
U projektu tabelarno prikazati propisima (standardima) zahtijevane i projektom (računskim putem) postignute fotometrijske karakteristike za različite vrste sportova u zavisnosti od nivoa takmičenja.
Projektom predvidjeti svjetiljke sa energetski efikasnim LED izvorima svetlosti. Kako bi se minimizirali troškovi održavanja, projektovane svjetiljke treba da imaju minimalni vijek trajanja od 50.000h (L80B10). Svjetiljke trebaju biti usklađene sa sportskim standardima o sigurnosti i pravilnom radu i mora da ima oznake ENEC, CE, kao i ballprof (potvrdu da je otporna na udar lopte). Temperatura boje izvora svjetlosti mora da bude između 5500 i 6000K, a indeks reprodukcije boja Ra ≥ 0,85. Nagib svjetiljki treba da bude takav da pravac maksimalne jačine svjetlosti bude pod uglom ne većom od 65°. Svjetiljke treba da imaju mogućnost upravljanja preko DMX protokola. Maksimalna težina svjetiljke je 30 kg. U cilju povećanja energetske efikasnosti, maksimalna električna snaga rasvjete sportskog terena ne smije biti veća od 60 kW.
Projekat treba da obezbijedi rješenje za softversko upravljanje sistemom rasvjete putem DMX kontrole. U cilju zadržavanja maksimalne ravnomjernosti, koja se postiže u najvišim nivoima osvijetljenosti, kao i jednake eksploatacije svih svjetiljki, programirane režime rada (scenarije) ostvariti dimovanjem, tj. angažovanjem svih svjetiljki. Na taj način, u različitim režimima rada, sve svjetiljke rade sa određenim procentom svog maksimalnog svjetlosnog fluksa.
Režimi rada sportske rasvjete:
- održavanje,
- treninizi, (u skladu sa pravilima međunarodnih sportskih federacija)
- sportska manifestacija bez TV prenosa (u skladu sa pravilima međunarodnih sportskih federacija)
- sportska manifestacija  sa TV prenosom (u skladu sa pravilima međunarodnih sportskih federacija)
- takmičenja, (u skladu sa pravilima međunarodnih sportskih federacija)
4. PRAVNI OKVIR
Projektant je dužan da projekat uradi u skladu sa Zakonom o planiranju prostora i izgradnji objekata ("Službeni list Crne Gore", br. 064/17, 044/18, 063/18, 011/19, 082/20) i Pravilnikom o načinu izrade i sadržini tehničke dokumentacije za građenje objekta ("Službeni list Crne Gore", br. 044/18 i 043/19).
Glavni projekat uraditi u svemu prema odredbama:
-ovog projektnog zadatka
-fotometrijskog proračuna
-važećih opštih i posebnih pravilnika o izradi ove vrste tehničke dokumentacije

